**Սևակ Լևոնի Սերոբյան** (օգոստոսի 2, 1987(1987-08-02), Մեծավան, Կալինինոյի շրջան, Հայկական ԽՍՀ, ԽՍՀՄ - հոկտեմբեր 2020, Արցախ), «Կիոկուշին-կան կարատե-դո» ֆեդերացիայի նախագահ, Շիհան, 44-օրյա պատերազմի մասնակից, զոհվել է մարտական գործողությունների ժամանակ։

Կենսագրություն
--------------

Սևակ Սերոբյանը ծնվել է 1987 թվականի օգոստոսի 2-ին, Լոռու մարզի Մեծավան գյուղում։ 1994-2004 թթ․ սովորել է Մեծավանի թիվ 2 միջնակարգ դպրոցում։ Ավագ դասարաններից սկսած՝ զբաղվել է արևելյան մարտարվեստով։ 2002 թվականից զբաղվել է շոտոկան և ջուջիցու կարատեով։ 2005 թվականին Մոսկվայում մասնակցել է համաշխարհային սեմինարի, նույն թվականին հանձնել է Շոտոկան կարատեից սև գոտի I դան։

2006 թվականին զորակոչվել է հայկական բանակ։

2008-2018 թթ․ աշխատել է Մեդովկայի, ապա՝ Մեծավանի թիվ 1 (2018-2020 թթ․) դպրոցներում, որպես ֆիզկուլտուրայի ուսուցիչ։

2009 թվականին Կիոկուշին կարատեից հանձնել է I դան, 2011 թվականին նույն ոճում հանձնել է II դան։ 2011 թվականին ճանաչվել է ՀՀ լավագույն մարզիչ։

2009-2013 թթ․ սովորել է Ռուս-հայկական ժամանակակից հումանիտար ինստիտուտի Տաշիրի մասնաճյուղում։

2019-2020 թթ․ սովորել է Ֆիզիկական կուլտուրայի հայկական պետական ինստիտուտի մագիստրատուրայում։

Սևակ Սերոբյանը մարզչական տասնամյա գործունեության ընթացքում մարզել է շուրջ 500 սաների, որոնցից 2-ը հասցրել են ստանալ սև գոտի 2-րդ դան, 40-45-ը սև գոտի 1-ին դան:

Շիհան Սևակ Սերոբյանը և Կիոկուշին-կան կարատեի համաշխարհային ֆեդերացիայի նախագահ Կանչո Հաթսու Ռոյաման Նրա սաները Եվրոպայի, Կովկասի և Հայաստանի բաց առաջնությունների բազմակի չեմպիոններ և մրցանակակիրներ են։

Սևակ Սերոբյանի նախաձեռնությամբ Հայաստանում դասընթացներ են անցկացրել մարտարվեստի այնպիսի ներկայացուցիչներ, ինչպես Ճապոնիայի և աշխարհի չեմպիոններ Յուտա Ինոուեն և Տակու Յոկոզավան, Կիոկուշին-կան կարատեի համաշխարհային ֆեդերացիայի նախագահ, սև գոտի 9-րդ դան Կանչո Հաթսու Ռոյաման։

Մարզական նվաճումներ
-------------------

2009 թվականին Ճապոնիայում, 2011 թվականին Սոչիում, 2014, 2018 թթ. կրկին Ճապոնիայում ստացել է Կիոկուշին-կան կարատեի սև գոտու I-IV դաները։

2013 թվականին Ճապոնիայում մասնակցել է միջազգային սեմինարի, հանձնել III դան և այնտեղ էլ ստացել սենսեյի կոչում։

2016 թվականին Կիոկուշին-կան կարատեի համաշխարհային ֆեդերացիայի նախագահ Կանչո Հաթսու Ռոյամայի որոշմամբ դարձել է Հայաստանի Կիոկուշին-կան կարատեի ֆեդերացիայի նախագահ։

Սևակ Սերոբյանը կնոջ և երեխաների հետ
2018 թվականին Երևանում իր իսկ կողմից կարզմակերպված միջազգային ուսումնամարզական սեմինարներից մեկի ժամանակ Կիոկուշին-կան կարատեի համաշխարհային ֆեդերացիայի նախագահ, սև գոտի 9-րդ դան Կանչո Հաթսու Ռոյամայի կողմից արժանացել է Շիհանի (հանշի) կոչման՝ դառնալով աշխարհում այդ կոչումը կրող ամենաերիտասարդ մարզիկը։

|  |  |  |
| --- | --- | --- |
|  | Հանշին այն մարդն է, ով պետք է ինքն իրենով մոդել լինի մյուսների համար։ Սևակը դարձավ աշխարհում ամենաերիտասարդ շիհանը, իսկ Հայաստանում՝ առաջինն ու դեռեւս միակը։ |  |

 

|  |  |  |
| --- | --- | --- |
|  | Շիհան կարող է լինել այն մարդը, ով ունի փայլուն տեխնիկա, մարդկային վեհ հատկանիշներ, ինչպես նաև այն մարդը, ով կարող է ուղղորդել, ով կարող է առաջնորդել, ով կարող է ճանապարհ ցույց տալ։- Կիոկուշին-կան կարատեի համաշխարհային ֆեդերացիայի նախագահ, սև գոտի 9-րդ դան Կանչո Հաթսու Ռոյամա |  |

2021 թվականին Կիոկուշին-կան կարատեի համաշխարհային ֆեդերացիայի նախագահ Կանչո Հաթսու Ռոյաման Շիհան Սևակ Սերոբյանին հետմահու շնորհել է սև գոտի 6-րդ դան։

Ընտանիք
-------

Սևակ Սերոբյանն ամուսնացած էր, ունի մեկ տղա, երկու դուստր։

Ծանոթագրություններ
------------------

1. ↑
2. ↑  «Առաջնագծում զոհվել է Հայաստանի Կյոկուշին Կան կարատե-դո ֆեդերացիայի նախագահը - Armsport.am»։ *armsport.am*։ Վերցված է 2021-04-02
3. ↑  «Արցախում զոհվել է Հայաստանի Կիոկուշին կան կարատե-դո ֆեդերացիայի նախագահ Սևակ Սերոբյանը»։ *Sputnik Armenian* (հայերեն)։ Վերցված է 2021-04-02  CS1 սպաս․ հայերենը նշված է (link)
4. ↑   (հայերեն) *Sevak Serobyan Fortuna TV*, վերցված է 2021-04-02
5. ↑  «Տպավորություն է, որ հայ եմ դարձել. կարատեի աշխարհի ճապոնացի չեմպիոնները՝ Հայաստանում (լուսանկարներ)»։ *topnews.mediamall.am*։ Վերցված է 2021-04-02
6. 1 2  «Լոռեցի Սևակ Սերոբյանը աշխարհում ամենաերիտասարդ, իսկ Հայաստանում՝ միակ հանշին է. կոչումը շնորհել է անձամբ «Կյոկուշին կան» կարատեի միջազգային ֆեդերացիայի նախագահ Կանչո Հաթսուո Ռոյաման. ՖՈՏՈՌԵՊՈՐՏԱԺ, ՏԵՍԱՆՅՈՒԹ»։ *Լուրեր Հայաստանից | Shamshyan.com* (հայերեն)։ Վերցված է 2021-04-02  CS1 սպաս․ հայերենը նշված է (link)
7. ↑   (hy-AM) *20*, վերցված է 2021-04-02
8. ↑   (hy-AM) *Chaponia 2013. Seminar-qnnutyun III DAN. Sevak Serobyan*, վերցված է 2021-04-02
9. ↑  «TIME TO UNITED! ONE WORLD, ONE KYOKUSHIN!»։ *Time to be United!* (en-US)։ 2017-09-26։ Վերցված է 2021-04-02
10. ↑
11. ↑
12. ↑  «Կիոկուշին կան կարատեի ֆեդերացիայի՝ պատերազմում զոհված նախագահին հետմահու շնորհվել է սև գոտի 6-րդ դան - Armsport.am»։ *armsport.am*։ Վերցված է 2021-04-02

Արտաքին հղումներ
----------------

* Սևակ Սերոբյան
* Դեպի անմահություն տանող ճանապարհը փշոտ է, բայց սխրանքներն են ապրեցնում սերունդներին
* Լոռեցի Սևակ Սերոբյանը աշխարհում ամենաերիտասարդ, իսկ Հայաստանում՝ միակ հանշին է
* Սևակ Սերոբյան.Կարատեն նոր բան ունի ասելու(չաշխատող հղում)